Keiserriket Japan

Keiserriket Japan (大日本帝國, Dai Nippon Teikoku – «Det store japanske rike») var den historiske japanske nasjonalstat som eksisterte fra Meijirestaurasjonen i 1868, til lovfestingen av dagens japanske grunnlov i 1947.Keiserriket Japans kraftige industrialisering og militarisering under slagordet Fukoku Kyōhei (富國強兵 – «Berik landet, styrk de væpnede styrker») førte til deres fremvekst som stormakt og til etableringen av et kolonirike. Økonomiske og politiske problemer på 1920-tallet førte til militarismens fremvekst, noe som kulminerte i Japans medlemskap i aksemaktalliansen og erobringen av en stor del av Asia og stillehavsområdet. Ved makthøyden i 1942 kontrollerte keiserriket et landområde som dekket 7 400 000 kvadratkilometer, noe som gjorde det til en av de største maritime imperier i historien.Etter flere store militærsuksesser i Den andre kinesisk-japanske krig (1937–1945) og Stillehavskrigen, ble også keiserriket beryktet for sine krigsforbrytelser utført på de folk de erobret. Etter flere tap, og Sovjetunionens krigserklæring mot Japan og påfølgende invasjon av Mandsjuria, samt atombombingen av Hiroshima og Nagasaki, overgav keiserriket seg derimot til de allierte den 15. august 1945, noe som markerte slutten på andre verdenskrig. En perioden av alliert okkupasjon fulgte etter kapituleringen, og en ny grunnlov ble opprettet med amerikansk engasjement i 1947 som offisielt oppløste keiserriket. Okkupasjon og gjenoppbygging fortsatte godt utpå 1950-tallet, før dagens nasjonalstat hvis komplette tittel er «Staten Japan», eller bare Japan, ble igjen selvstendig.
De japanske keiserne i denne perioden, hvis regjering strakk seg fra Meiji- og Taishō-, og til en mindre grad Shōwaperioden, er idag kjent i Japan ved deres posthume navn, som sammenfaller med æraenes navn: keiser Meiji (Mutsuhito), keiser Taishō (Yoshihito), og keiser Shōwa (Hirohito).


== Terminologi ==
Den tidligere staten blir ofte referert til som «Keiserriket/Keiserdømmet Japan», eller «Det japanske keiserrike/keiserdømme» på norsk. På japansk er staten referert til som Dai Nippon Teikoku – 大日本帝國, som bokstavelig talt betyr «Det storjapanske keiserrike» (Dai – «store», Nippon – «japanske», Teikoku – «keiserrike»).
Betydningen er viktig i forhold til geografi, og dekker Japan og omkringliggende områder. Nomenklaturet «Keiserriket Japan» har eksistert siden anti-tokugawa-domenene Satsuma og Chōshū, som grunnla deres nye regjering under Meijirestaurasjonen, med den hensikt å opprette en moderne stat for å motstå vestlig herredømme.
Grunnet sitt navn i kanjitegn, og sitt flagg, ble det også gitt eksonymet «Solens (keiser)rike» (engelsk: Empire of the Sun).


== Se også ==

Jordbruk i Keiserriket Japan
Keiserriket Japans demografi
Den storøstasiatiske velstandssfære
Det japanske kolonirike
Det japanske atomvåpenprogrammet


== Noter ==


== Referanser ==


== Litteratur ==
Jansen, Marius (1989). The Cambridge History of Japan. Cambridge: Cambridge University Press. ISBN 0-521-22352-0. 
Jansen, Marius B. (2002). The Making of Modern Japan. Cambridge, Mass: Harvard University Press. ISBN 0-674-00334-9.  OCLC 44090600
Jansen, Marius B. (1995). The Emergence of Meiji Japan. Cambridge University Press. ISBN 0-5214-8405-7. 
Hunter, Janet (1984). Concise Dictionary of Modern Japanese History. University of California Press. ISBN 0-5200-4557-2. 
Keene, Donald (2002). Emperor of Japan: Meiji and His World, 1852–1912. New York: Columbia University Press. ISBN 0-231-12341-8.  OCLC 46731178
Klemen, L. (1999–2000). «Forgotten Campaign: The Dutch East Indies Campaign 1941–1942». Arkivert fra originalen 26. juli 2011.  Arkivert 26. juli 2011 hos Wayback Machine.
Takemae, Eiji (2003). The Allied Occupation of Japan. Continuum Press. ISBN 0-82641-521-0. 
Tsutsui, William M. (2009). A Companion to Japanese History. John Wiley & Sons. ISBN 1-405-19339-5. 
Porter, Robert P. (1918). Japan: The Rise of a Modern Power. Oxford. ISBN 0-665-98994-6. 
Satow, Ernest Mason (1921). A Diplomat in Japan. London. ISBN 4-925080-28-8. 
Hotta, Eri (2013). Japan 1941: Countdown to Infamy. New York. ISBN 978-0307739742. 


== Eksterne lenker ==
(en) Empire of Japan – galleri av bilder, video eller lyd på Commons